ตลาดนัด - วิกิพีเดีย

# ตลาดนัด

### จากวิกิพีเดีย สารานุกรมเสรี

ตลาดนัด คือตลาด ที่มีการกำหนดวันเปิดซื้อขายเป็นบางวัน หรือบางเวลา ปกติแล้วจะมีลักษณะเป็นตลาดสด ขายอาหารสดเป็นหลัก โดยมีสินค้าเบ็ดเตล็ดจำพวกของใช้ในครัวมาวางขายด้วย มีผู้ขายสินค้าหลายราย

ตลาดนัดอาจจัดในสถานที่ที่แน่นอน หรือเปลี่ยนสถานที่ก็ได้ ความแตกต่างของตลาดนัดและตลาดสดก็คือ ตลาดสดนั้นเป็นตลาดที่มีสินค้าวางขายทุกวัน (อาจเว้นบางวันตามกำหนด) แต่ตลาดนัดมีกำหนดซื้อขายเพียงไม่กี่วันต่อสัปดาห์ หากเปิดขายเป็นประจำทุกวัน ก็จะไม่เรียกว่าตลาดนัดอีกต่อไป นอกจากนี้ตลาดนัดยังอาจขายสินค้าที่หลากหลาย ไม่จำเป็นต้องขายอาหารสดเพียงอย่างเดียว เช่น ปัจจุบันมักมีเสื้อผ้าขายในตลาดนัดมากขึ้น

ในตลาดบางแห่ง เช่น ตลาดสดของเทศบาล มักจะเปิดขายสินค้าทุกวัน แต่มีตลาดนัดเพียง 1-2 วันต่อสัปดาห์ ในวันที่มีตลาดนัดจึงมีผู้คนคึกคัก ทั้งผู้ซื้อและผู้ขาย สินค้าอาจวางขายกับพื้น หรือมีโต๊ะขาย นอกจากนี้ยังอาจมีรถกระบะวางขายสินค้าเบ็ดเตล็ด และมักมีการขายอาหารปรุงเสร็จ และขนม สำหรับผู้จับจ่ายซื้อขายในตลาดนัดด้วย

ปัจจุบันมีการเปิดตลาดนัดกว้างขวางขึ้น และมีการใช้คำว่าตลาดนัดสำหรับสินค้าอื่นๆ นอกเหนือจากอาหารสด เช่น ตลาดนัดรถยนต์ ตลาดนัดบ้านมือสอง ฯลฯ

## [แก้] วิธีการขายของ

การขายของในตลาดนัดเป็นช่องทางหนึ่งที่จะทำให้เพิ่มรายได้กับใครก็ตามที่มีความสนใจไม่ว่าจะอยู่ในสถานะอาชีพ

- เริ่มจากสินค้าว่ามีราคาเช่นใด(หมายความว่า พอที่จะสู้กับตลาดในระดับใดได้บ้างราคาถูกหรือแพง)
- สถานที่ที่มีการจัดตลาดนัด(สถานที่ดังกล่าวมีตัวแปรต้องคำนึงว่ามีความใกล้กับสถานที่ใด อาทิ หมู่บ้านที่มีฐานะซึ่งคนทั่วไปมักคิดว่าคนเหล่านี้จะมีกำลังซื้อที่สูง แต่จากประสบการณ์คนที่อยู่ในชุมชนหรือจะเป็นสลัมมีผลต่อการค้าในตลาดนัดมากกว่าเพราะต้องกินต้องซื้อทั้งวัน แต่กับคนพอมีฐานะคนเหล่านี้มีหลายสิ่งที่จะต้องควบคุมการใช้จ่ายเงินประกอบกับกินน้อยใช้น้อยด้วย)

แม่แบบ:โครงธุรกิจ

ดึงข้อมูลจาก "http://th.wikipedia.org../../../%E0%B8%95/%E0%B8%A5/%E0%B8%B2/%E0%B8%95%E0%B8%A5%E0%B8%B2%E0%B8%94%E0%B8%99%E0%B8%B1%E0%B8%94.html".

หมวดหมู่: ธุรกิจ | ตลาด

##### Views

- บทความ
- อภิปราย
- รุ่นปัจจุบัน

##### ค้นหา